ลักษณะการประกอบธุรกิจ

ความเป็นมา

ธนาคาร ไทยธนาคาร จำกัด (มหาชน) (“ธนาคาร”) เกิดจากการควบรวมกิจการของธนาคาร
สหธนาคาร จำกัด(มหาชน) และบริษัทเงินทุน 12 บริษัทที่ถูกทางการเข้าแทรกแซง (ได้แก่
บริษัทเงินทุน นวธนกิจ จำกัด (มหาชน), บริษัทเงินทุนหลักทรัพย์ ร่วมเสริมกิจ จำกัด (มหาชน),
บริษัทเงินทุน มหาทุน จำกัด, บริษัทเงินทุน บางกอกเอเชียน จำกัด, บริษัทเงินทุนหลักทรัพย์ เคสิท
จำกัด (มหาชน), บริษัทเงินทุน เอราวัณ ทรัสต์ จำกัด, บริษัทเงินทุน เศรษฐการ จำกัด,
บริษัทเงินทุน ธนสยาม จำกัด (มหาชน), บริษัทเงินทุน เฟิสท์ ซิตี้ อินเวสเม้นท์ จำกัด (มหาชน),
บริษัทเงินทุน วชิระธนทุน จำกัด, บริษัทเงินทุนหลักทรัพย์ ไทยซัมมิท จำกัด
และบริษัทเงินทุนหลักทรัพย์ ไอเอฟซีที ไฟแนนซ์ จำกัด (มหาชน)) และบริษัทเงินทุนหลักทรัพย์
กรุงไทยธนกิจ จำกัด (มหาชน) (ปัจจุบันชื่อ บริษัทเงินทุน กรุงไทยธนกิจ จำกัด (มหาชน)
(“กรุงไทยธนกิจ”) ตามคำสั่งของทางการเมื่อวันที่ 14 สิงหาคม 2541
และมติคณะรัฐมนตรีเมื่อวันที่ 27 ตุลาคม 2541 และประกาศของกระทรวงการคลัง ลงวันที่ 22
ธันวาคม 2541

จากการควบรวมกิจการระหว่าง 14 สถาบันการเงินดังกล่าว เกิดเป็นธนาคารพาณิชย์แห่งใหม่
และได้จดทะเบียนเปลี่ยนแปลงชื่อจากธนาคารสหธนาคาร เป็น “ธนาคาร ไทยธนาคาร จำกัด
(มหาชน)” ชื่อภาษาอังกฤษ “BANKTHAI PUBLIC COMPANY LIMITED” เมื่อวันที่ 21 ธันวาคม
2541

ในช่วงต้นปี 2542 ที่ประชุมวิสามัญผู้ถือหุ้นครั้งที่ 1/2542 เมื่อวันที่ 15 มกราคม 2542
มีมติอนุมัติให้ธนาคารเปลี่ยนมูลค่าที่ตราไว้ของหุ้นจากหุ้นละ 0.01 บาท เป็นหุ้นละ 10 บาท
และให้เพิ่มทุนอีก 40,000.0 ล้านบาท โดยการออกหุ้นบุริมสิทธิชนิดไม่สะสมเงินปันผล
มีบุริมสิทธิในการแปลงสภาพเป็นหุ้นสามัญได้ และมีสิทธิได้รับการลดทุนภายหลังหุ้นสามัญ จำนวน
4,000.0 ล้านหุ้น มูลค่าหุ้นละ 10 บาท
จัดสรรโดยจำหน่ายแบบเฉพาะเจาะจงให้แก่กองทุนเพื่อการฟื้นฟูฯ
ทั้งจำนวนในราคาเท่ากับมูลค่าที่ตราไว้คือหุ้นละ 10 บาท โดยได้จำหน่ายให้แก่กองทุนเพื่อการฟื้นฟูฯ
จำนวน 3,706.8 ล้านหุ้น ทำให้ธนาคารมีทุนจดทะเบียน 52,334.0 ล้านบาทและทุนชำระแล้ว
49,402.0 ล้านบาท

ต่อมา ที่ประชุมวิสามัญผู้ถือหุ้นครั้งที่ 1/2543 เมื่อวันที่ 21 กรกฎาคม 2543
มีมติอนุมัติให้ธนาคารเข้าถือหุ้นสามัญของกรุงไทยธนกิจได้จนถึงร้อยละ 100
ของทุนจดทะเบียนและเรียกชำระแล้วของกรุงไทยธนกิจ
และอนุมัติให้ธนาคารลดทุนจดทะเบียนลงจำนวน 2,932.0 ล้านบาท
โดยยกเลิกหุ้นบุริมสิทธิที่ยังมิได้จำหน่าย และให้เพิ่มทุนจดทะเบียนโดยการออกหุ้นสามัญจำนวน
260.05 ล้านหุ้น มูลค่าหุ้นละ 10 บาท
จัดสรรโดยเสนอขายแบบเฉพาะเจาะจงให้แก่ผู้ถือหุ้นของกรุงไทยธนกิจในราคาหุ้นละ 5.6184 บาท
การชำระราคาให้ชำระด้วยหุ้นสามัญของกรุงไทยธนกิจ
ซึ่งธนาคารตีราคาหุ้นสามัญของกรุงไทยธนกิจในราคาหุ้นละ 1.3566 บาท คิดเป็นอัตราส่วน
0.2414478 หุ้นไทยธนาคาร ต่อ 1 หุ้นกรุงไทยธนกิจ
สำหรับหุ้นสามัญเพิ่มทุนที่เหลือจากการแลกหุ้นนั้น ที่ประชุมวิสามัญผู้ถือหุ้นครั้งที่ 2/2543 เมื่อวันที่ 23
พฤศจิกายน 2543 มีมติอนุมัติให้จัดสรรโดยเสนอขายแบบเฉพาะเจาะจงให้แก่บริษัทหลักทรัพย์
ไทยธนกิจ จำกัด (ซึ่งปัจจุบันได้เปลี่ยนชื่อเป็น บริษัทหลักทรัพย์ บีที จำกัด) (“บล. บีที.”)
ในราคาหุ้นละ 10 บาท ทั้งนี้ ภายหลังจากการแลกหุ้นดังกล่าว
ทำให้ธนาคารมีทุนจดทะเบียนและชำระแล้วจำนวน 52,002.5 ล้านบาท
และได้เข้าเป็นผู้ถือหุ้นรายใหญ่ในกรุงไทยธนกิจ โดยถือหุ้นกรุงไทยธนกิจจำนวน 1,062,087,149
หุ้น หรือคิดเป็นร้อยละ 98.62 ของจำนวนหุ้นที่จำหน่ายแล้วทั้งหมดของกรุงไทยธนกิจ

เพื่อให้ธนาคารสามารถเข้าถือหุ้นในกรุงไทยธนกิจได้จนถึงอัตราส่วนร้อยละ 100 ใน กรุงไทยธนกิจ
ที่ประชุมคณะกรรมการธนาคารครั้งที่ 3/2544 เมื่อวันที่ 28 กุมภาพันธ์ 2544
มีมติอนุมัติให้ธนาคารทำคำเสนอซื้อหุ้นของกรุงไทยธนกิจจากผู้ถือหุ้นของกรุงไทยธนกิจที่เหลืออีกจำนวน
14,888,851 หุ้น ในราคาหุ้นละ 1.3566 บาท ผลการรับซื้อหุ้นดังกล่าวปรากฏว่า
ธนาคารซื้อหุ้นของกรุงไทยธนกิจเพิ่มได้อีกจำนวน 5,142,624 หุ้น
รวมเป็นธนาคารถือหุ้นกรุงไทยธนกิจทั้งสิ้นจำนวน 1,067,229,773 หุ้น หรือเท่ากับร้อยละ 99.10
ของจำนวนหุ้นที่จำหน่ายได้แล้วทั้งหมด
ซึ่งธนาคารแห่งประเทศไทยได้อนุญาตให้ธนาคารถือหุ้นในกรุงไทยธนกิจต่อไปได้จนกว่ากรุงไทยธนกิจจะชำระบัญชีเลิกกิจการได้เสร็จสิ้นหรือไม่เกินวันที่
31 ธันวาคม 2546 เพื่อให้เป็นไปตามโครงการควบรวมกิจการตามแผนฟื้นฟูระบบสถาบันการเงิน
ทั้งนี้
กรุงไทยธนกิจได้ขอเพิกถอนหุ้นสามัญออกจากการเป็นหลักทรัพย์จดทะเบียนในตลาดหลักทรัพย์แห่งประเทศไทยและได้รับอนุมัติให้เพิกถอนตั้งแต่วันที่
18 กรกฎาคม 2544 สำหรับหุ้นสามัญของธนาคาร
ตลาดหลักทรัพย์แห่งประเทศไทยได้พิจารณาอนุญาตให้หุ้นสามัญของธนาคารเปิดทำการซื้อขายในตลาดหลักทรัพย์แห่งประเทศไทยได้ตั้งแต่วันที่
30 มีนาคม 2544 เป็นต้นมา โดยใช้ชื่อย่อในการซื้อขายว่า “BT”

จากการควบรวมกิจการ ธนาคารได้รับโอนสินทรัพย์ด้อยคุณภาพจากบริษัทเงินทุน 12
บริษัทและธนาคารสหธนาคารที่ถูกทางการเข้าแทรกแซงและกรุงไทยธนกิจ
คณะรัฐมนตรีได้มีมติเมื่อวันที่ 19 กันยายน 2543
เรื่องแนวทางการชดเชยสินทรัพย์ด้อยคุณภาพของธนาคาร กำหนดให้กองทุนเพื่อการฟื้นฟูฯ
ชดเชยความเสียหายจากการรับโอนสินทรัพย์ด้อยคุณภาพในส่วนที่รับมาจากบริษัทเงินทุน 12 บริษัท
และธนาคารสหธนาคาร (Covered Asset Pool (CAP)) ด้วยวิธี Yield Maintenance
และปันส่วนผลขาดทุนหรือกำไรจากการบริหารสินทรัพย์ด้อยคุณภาพตามวิธี Gain/ Loss Sharing
ทั้งนี้ ที่ประชุมวิสามัญผู้ถือหุ้น ครั้งที่ 2/2543 เมื่อวันที่ 23 พฤศจิกายน 2543
ได้มีมติอนุมัติให้ธนาคารปฏิบัติตามแนวทางการชดเชยสินทรัพย์ด้อยคุณภาพของธนาคารที่ได้รับความเห็นชอบจากคณะรัฐมนตรีเมื่อวันที่
19 กันยายน 2543 และให้บันทึกบัญชีรายได้จากการชดเชยสินทรัพย์ด้อยคุณภาพตั้งแต่เดือนมกราคม
2544 เป็นต้นไป ธนาคารจึงทำการลดทุนโดยยกเลิกหุ้นบุริมสิทธิทั้งหมดและคืนทุนหุ้นบุริมสิทธิจำนวน
37,068.0 ล้านบาทให้แก่กองทุนเพื่อการฟื้นฟูฯ และเมื่อวันที่ 9 พฤษภาคม 2544
ธนาคารได้ออกใบสำคัญแสดงสิทธิที่จะซื้อหุ้นบุริมสิทธิ (Warrant) ให้กองทุนเพื่อการฟื้นฟูฯ จำนวน
3,706.8 ล้านหน่วย อายุ 10 ปี ครบกำหนดวันที่ 8 พฤษภาคม 2554
มีข้อจำกัดการโอนคือไม่สามารถโอนเปลี่ยนมือได้
สามารถใช้สิทธิได้ตั้งแต่วันที่ออกใบสำคัญแสดงสิทธิเป็นต้นไปจนกว่าจะครบกำหนดอายุใบสำคัญแสดงสิทธิโดยไม่จำกัดเวลาและจำนวนครั้งในการใช้สิทธิ
มีอัตราการใช้สิทธิใบสำคัญแสดงสิทธิ 1 หน่วย มีสิทธิซื้อหุ้นบุริมสิทธิได้ 1 หุ้น
ราคาการใช้สิทธิต่อหน่วยเท่ากับ 10 บาท ซึ่งธนาคารได้เพิ่มทุนโดยการออกหุ้นบุริมสิทธิจำนวน
3,706.8 ล้านหุ้น มูลค่าหุ้นละ 10 บาท เพื่อรองรับใบสำคัญแสดงสิทธิดังกล่าวไว้เต็มจำนวน
และจดทะเบียนต่อนายทะเบียนบริษัทมหาชนจำกัดเรียบร้อยแล้ว ธนาคารจึงมีทุนจดทะเบียนจำนวน
52,002.5 ล้านบาท แบ่งออกเป็นหุ้นสามัญจำนวน 1,493.45 ล้านหุ้น มูลค่าหุ้นละ 10 บาท
และหุ้นบุริมสิทธิจำนวน 3,706.8 ล้านหุ้น มูลค่าหุ้นละ 10 บาท โดยมีทุนชำระแล้วจำนวน
14,934.5 ล้านบาท เป็นหุ้นสามัญที่จำหน่ายได้แล้วทั้งหมดจำนวน 1,493.45 ล้านหุ้น มูลค่าหุ้นละ
10 บาท

ในช่วงปลายปี 2544 ที่ประชุมคณะกรรมการธนาคาร ครั้งที่ 14/2544 เมื่อวันที่ 10 ตุลาคม 2544
ได้เห็นชอบให้โอนสินทรัพย์ด้อยคุณภาพของธนาคารที่เข้าข่ายพึงโอนไปบรรษัทบริหารสินทรัพย์ไทย
(“บสท.”) โดยถึง ณ วันที่ 31 ธันวาคม 2545 มีมูลค่าของสินเชื่อด้อยคุณภาพที่โอนไป บสท.
ในราคาตามบัญชีรวมทั้งสิ้นคิดเป็นจำนวนเงินประมาณ 95,220 ล้านบาท ซึ่งได้โอนให้แก่ บสท.
ไปในราคาประเมินของหลักประกันในหนี้ดังกล่าวคิดเป็นราคาโอนรวมประมาณ 23,958 ล้านบาท
ทั้งนี้ ขาดทุนจากการโอนขายสินเชื่อจำนวนเงินประมาณ 71,262 ล้านบาท
สามารถจำแนกเป็นผลขาดทุนที่เกิดจากการโอนลูกหนี้ภายใต้สัญญาชดเชยสินทรัพย์ด้อยคุณภาพ (CAP)
จำนวนเงินรวมประมาณ 59,378 ล้านบาท ซึ่งแสดงไว้เป็นรายการสินทรัพย์ในงบดุลในหัวข้อ
“ลูกหนี้กองทุนเพื่อการฟื้นฟูและพัฒนาระบบสถาบันการเงินภายใต้สัญญาบริหารและชดเชยสินทรัพย์ด้อยคุณภาพ”
เพื่อรอการชดเชยจากกองทุนเพื่อการฟื้นฟูฯ ภายใต้สัญญาบริหารและชดเชยสินทรัพย์ด้อยคุณภาพ
ในขณะที่ผลขาดทุนส่วนที่เกิดจากการโอนลูกหนี้ด้อยคุณภาพส่วนที่ไม่ได้รับการชดเชยคิดเป็นจำนวนเงินประมาณ
11,884 ล้านบาท ได้ถูกนำไปบันทึกลดค่าเผื่อหนี้สงสัยจะสูญ

ในช่วงต้นปี 2545 ที่ประชุมใหญ่สามัญผู้ถือหุ้น ครั้งที่ 8 เมื่อวันที่ 24 เมษายน 2545
มีมติอนุมัติให้แก้ไขเพิ่มเติมข้อบังคับของธนาคารเพื่อให้สอดคล้องกับพระราชบัญญัติบริษัทมหาชนจำกัด
(ฉบับที่ 2) พ.ศ. 2544 ซึ่งได้แก้ไขเพิ่มเติมพระราชบัญญัติบริษัทมหาชนจำกัด พ.ศ.
2535ในประเด็นหลัก 3 เรื่อง คือ

-   การซื้อหุ้นคืนจากผู้ถือหุ้น
    โดยให้ธนาคารเป็นเจ้าของหุ้นของตนเองได้โดยการซื้อหุ้นคืนจากผู้ถือหุ้น

-   การกำหนดสิทธิในการออกเสียงของหุ้นบุริมสิทธิ
    โดยกำหนดสิทธิออกเสียงของหุ้นบุริมสิทธิให้มีสิทธิออกเสียงน้อยกว่าหุ้นสามัญได้

-   การโอนทุนสำรองและการนำเงินส่วนเกินมูลค่าหุ้นมาตัดขาดทุนสะสม

ทั้งนี้ ในปี 2545 กองทุนเพื่อการฟื้นฟูฯ
ซึ่งเป็นผู้ถือหุ้นรายใหญ่ของธนาคารได้ปรับลดสัดส่วนการถือหุ้นในธนาคารลงตามนโยบายของรัฐบาลในการแปรรูปรัฐวิสาหกิจ
โดยการจำหน่ายหุ้นสามัญของธนาคารที่กองทุนเพื่อการฟื้นฟูถือหุ้นอยู่จำนวน 707
ล้านหุ้นแก่ประชาชนทั่วไป

นอกจากนี้ เพื่อมิให้ใบสำคัญแสดงสิทธิที่จะซื้อหุ้นบุริมสิทธิของธนาคารมีผลกระทบต่อมูลค่าของหุ้น
ธนาคารและกองทุนเพื่อการฟื้นฟูฯ ได้ลงนามใน
“สัญญาให้สิทธิในการซื้อคืนใบสำคัญแสดงสิทธิในการซื้อหุ้นบุริมสิทธิ” โดยกองทุนเพื่อการฟื้นฟูฯ
ตกลงให้สิทธิแก่ธนาคารในการซื้อคืนใบสำคัญแสดงสิทธิที่จะซื้อหุ้นบุริมสิทธิของธนาคารจำนวน
3,706.8 ล้านหน่วย ที่ธนาคารได้ออกไว้ให้แก่กองทุนเพื่อการฟื้นฟูฯ
โดยธนาคารได้รับสิทธิในการทยอยซื้อคืนใบสำคัญแสดงสิทธิตั้งแต่วันที่ 23 กันยายน 2545 จนถึงวันที่
8 พฤษภาคม 2553 และในระหว่างระยะเวลาดังกล่าว กองทุนเพื่อการฟื้นฟูฯ
ไม่สามารถใช้สิทธิตามใบสำคัญแสดงสิทธิได้ แต่หากพ้นระยะเวลาใช้สิทธิแล้ว
ยังมีใบสำคัญแสดงสิทธิเหลืออยู่ กองทุนเพื่อการฟื้นฟูฯ
สามารถใช้สิทธิแปลงสภาพได้ตามเงื่อนไขเดิมในใบสำคัญแสดงสิทธิ ทั้งนี้
เมื่อธนาคารซื้อคืนใบสำคัญแสดงสิทธิแล้วจะทำการยกเลิกใบสำคัญแสดงสิทธิดังกล่าวทันที อนึ่ง
ธนาคารได้ชำระค่าตอบแทนจำนวน 300 ล้านบาทให้แก่กองทุนเพื่อการฟื้นฟูฯ
เพื่อเป็นการตอบแทนในการที่กองทุนเพื่อการฟื้นฟูฯ
ให้สิทธิธนาคารในการซื้อคืนใบสำคัญแสดงสิทธิดังกล่าว

ซึ่งภายหลังกองทุนเพื่อการฟื้นฟูฯ จำหน่ายหุ้นสามัญของธนาคารที่กองทุนเพื่อการฟื้นฟูฯ
ถือหุ้นอยู่แก่ประชาชนทั่วไปดังกล่าว ทำให้โครงสร้างผู้ถือหุ้นของธนาคารเปลี่ยนแปลงไป
โดยกองทุนเพื่อการฟื้นฟูฯ ยังเป็นผู้ถือหุ้นใหญ่ในสัดส่วนร้อยละ 48.98
ส่วนผู้ถือหุ้นรายอื่นที่เหลือประกอบด้วยผู้ลงทุนสถาบัน นิติบุคคล และบุคคลธรรมดา
ถือหุ้นรวมกันในสัดส่วนร้อยละ 51.02
มีผลทำให้ธนาคารเปลี่ยนแปลงสถานะที่จากเดิมมีสถานะเป็นรัฐวิสาหกิจโดยผลของการควบรวมกิจการที่มีกองทุนเพื่อการฟื้นฟูฯ
เป็นผู้ถือหุ้นหลัก เปลี่ยนแปลงสถานะมิได้เป็นรัฐวิสาหกิจเช่นเดิมอีกต่อไป

ภาพรวมการประกอบธุรกิจ

ธนาคารดำเนินธุรกิจการธนาคารพาณิชย์และกิจการอื่น ๆ ที่เกี่ยวข้อง
โดยได้รับอนุญาตจากหน่วยงานทางการ โดยมุ่งเน้นการให้บริการแก่ลูกค้าขนาดกลางและขนาดใหญ่
ซึ่งนอกจากธุรกิจการให้สินเชื่อแล้ว ธนาคารยังให้ความสำคัญกับผลิตภัณฑ์ที่เพิ่มคุณค่าให้แก่ลูกค้า
(Value-added product) โดยเฉพาะธุรกิจที่ก่อให้เกิดรายได้ค่าธรรมเนียมและบริการ เช่น
การบริการให้คำปรึกษาทางด้านการเงิน และการค้าผลิตภัณฑ์ทางการเงิน
ธนาคารมีการให้บริการที่หลากหลายซึ่งนับรวมอยู่ในกลุ่มสายงานการบริการด้านการธนาคารพาณิชย์เพียงสายงานเดียว
ดังนี้

1. ธุรกิจการธนาคารพาณิชย์
ได้รับใบอนุญาตจากธนาคารแห่งประเทศไทยให้บริการด้านการธนาคารพาณิชย์ทุกประเภท ได้แก่
บริการรับฝากเงิน บริการให้กู้ยืมเงิน บริการรับซื้อลด บริการรับรอง บริการอาวัล
บริการค้ำประกัน บริการซื้อขายเงินตราต่างประเทศ การออก Letter of Credit
บริการธนาคารทางโทรศัพท์ (Tele-banking) บริการบัตรเงินด่วน (ATM) เป็นต้น

2. กิจการวิเทศธนกิจ (Bangkok International Banking Facilities (BIBF))
ได้รับใบอนุญาตจากกระทรวงการคลังให้ประกอบกิจการวิเทศธนกิจได้ตั้งแต่วันที่ 2 มีนาคม 2536
เป็นต้นไป

3. กิจการที่ปรึกษาทางการเงิน
ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ในการให้บริการการเป็นที่ปรึกษาทางการเงินประเภทหนึ่ง
นอกจากนี้
ศูนย์ข้อมูลที่ปรึกษาของกระทรวงการคลังได้รับจดทะเบียนที่ปรึกษาให้แก่ธนาคารเป็นที่ปรึกษาประเภท
A (ที่ปรึกษาทางการเงินที่ได้ให้บริการในฐานะที่ปรึกษาสาขาการเงินแก่บริษัทต่างๆ
เป็นจำนวนมากกว่า 2 รายการ) เมื่อวันที่ 10 กันยายน 2544
ให้บริการในฐานะที่ปรึกษาสาขาการเงิน

4. ธุรกิจด้านหลักทรัพย์และอื่นๆ ที่เกี่ยวเนื่องกับธุรกิจหลักทรัพย์ ได้แก่

4.1 การจัดการกองทุนส่วนบุคคล
ได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์โดยผ่านความเห็นชอบจากธนาคารแห่งประเทศไทยและกระทรวงการคลังให้ประกอบธุรกิจหลักทรัพย์ประเภทการจัดการกองทุนส่วนบุคคลและการจัดการกองทุนสำรองเลี้ยงชีพได้ตั้งแต่วันที่
30 มีนาคม 2544 เป็นต้นไป

2.  การเป็นนายทะเบียนหลักทรัพย์ ได้รับอนุญาตจากคณะกรรมการกำกับ
    หลักทรัพย์และตลาดหลักทรัพย์ให้ธนาคารบริการเป็นนายทะเบียนหลักทรัพย์ได้ตั้งแต่วันที่ 12

พฤษภาคม 2543 เป็นต้นไป

3.  การเป็นตัวแทนสนับสนุนการขายหรือรับซื้อคืนหน่วยลงทุนของกองทุนรวม
    ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
    โดยให้บริการได้ตั้งแต่วันที่ 1 มกราคม 2545 เป็นต้นไป

4.  การประกอบธุรกิจหลักทรัพย์ประเภทการค้าหลักทรัพย์และการจัดจำหน่าย
    หลักทรัพย์อันเป็นตราสารแห่งหนี้ ได้รับอนุญาตจากกระทรวงการคลังโดยให้บริการได้ตั้งแต่วันที่
    8 สิงหาคม 2545 เป็นต้นไป

นอกจากนี้ ธนาคารได้ลงทุนในบริษัทอื่นๆ รวมทั้งที่ได้รับโอนมาจาก 14
สถาบันการเงินตามโครงการควบรวมกิจการ โดยได้ลงทุนในสัดส่วนต่าง ๆ ตามความเหมาะสม
ทำให้ธนาคารมีบริษัทย่อย บริษัทร่วม
และบริษัทที่เกี่ยวข้องที่มีลักษณะความสัมพันธ์โดยธนาคารเป็นผู้ถือหุ้น
และ/หรือผู้บริหารของธนาคารเข้าเป็นกรรมการในบริษัทนั้นๆ ซึ่งมีโครงสร้างแบ่งตามกลุ่มธุรกิจได้
5 กลุ่ม ดังนี้

1.  กลุ่มธุรกิจการเงิน ได้แก่ บริษัทที่ทำธุรกิจเงินทุน และธุรกิจหลักทรัพย์

2.  กลุ่มธุรกิจลิสซิ่ง

3.  กลุ่มธุรกิจที่ปรึกษาทางธุรกิจ

4.  กลุ่มธุรกิจการประกันภัย

5.  กลุ่มธุรกิจการพาณิชย์และอื่น ๆ

ทั้งนี้ ในภาพรวมของกลุ่มบริษัทที่ธนาคารเข้าร่วมลงทุน
เป็นบริษัทที่ประกอบธุรกิจที่ส่งเสริมธุรกิจของธนาคารไม่โดยทางตรงก็ทางอ้อม
แต่เนื่องจากโดยส่วนใหญ่เป็นเงินลงทุนที่ธนาคารรับโอนมาจากการควบรวมกิจการ
จึงทำให้การลงทุนกระจายตัวมากเกินไปทำให้ธนาคารไม่ได้รับผลตอบแทนจากการลงทุนเท่าที่ควร
ธนาคารมีนโยบายที่จะคงกิจการที่มีความแข็งแกร่งมั่นคงและสามารถพัฒนาต่อไปได้ในอนาคต
และจะลดสัดส่วนการลงทุนในธุรกิจที่ไม่มีความสำคัญลง
รวมทั้งลดบทบาทการลงทุนให้เหลือแต่ในบริษัทที่มีประสิทธิภาพในการสร้างผลตอบแทนให้แก่ธนาคารได้เท่านั้น

โครงสร้างธนาคาร บริษัทย่อย และบริษัทร่วม

(ณ 31 ธันวาคม 2545)

โครงสร้างรายได้

โครงสร้างรายได้ของธนาคาร แบ่งได้เป็นสองส่วน คือ รายได้จากดอกเบี้ยและเงินปันผล
และรายได้ที่มิใช่ดอกเบี้ย โดยมีรายละเอียดปรากฏตามงบการเงินสำหรับปีสิ้นสุดวันที่ 31 ธันวาคม
2545, 2544 และ 2543 ดังนี้

+----------------------------+-------+-----+------+-----+-------+-----+
|                            | สิ้นสุด  |     |      |     |       |     |
|                            | 31    |     |      |     |       |     |
|                            | ธ     |     |      |     |       |     |
|                            | ันวาคม |     |      |     |       |     |
+----------------------------+-------+-----+------+-----+-------+-----+
|                            | 2545  |     | 2544 |     | 2543  |     |
+----------------------------+-------+-----+------+-----+-------+-----+
|                            | ล     | %   | ล้า   | %   | ล     | %   |
|                            | ้านบาท |     | นบาท |     | ้านบาท |     |
+----------------------------+-------+-----+------+-----+-------+-----+
| รายได้ดอกเบี้ยและเงินปันผล      |       |     |      |     |       |     |
+----------------------------+-------+-----+------+-----+-------+-----+
| 1. เงินให้สินเชื่อ              | 7,9   | 63  | 1    | 76  | 4,4   | 58  |
|                            | 57.61 | .79 | 0,32 | .92 | 91.05 | .99 |
|                            |       |     | 9.07 |     |       |     |
+----------------------------+-------+-----+------+-----+-------+-----+
|  1.1 เงินให้กู้ยืม              | 3,7   | 30  | 3,93 | 29  | 3,9   | 51  |
|                            | 61.09 | .15 | 1.48 | .28 | 31.48 | .64 |
+----------------------------+-------+-----+------+-----+-------+-----+
|  1.2 เงินเบิกเกินบัญชี          | 2     | 1   | 30   | 2   | 4     | 5   |
|                            | 40.90 | .93 | 2.47 | .25 | 09.31 | .38 |
+----------------------------+-------+-----+------+-----+-------+-----+
|  1.3 ตั๋วเงิน*                | 3,9   | 31  | 6,09 | 45  | 1     | 1   |
|                            | 55.62 | .71 | 5.51 | .40 | 50.26 | .97 |
+----------------------------+-------+-----+------+-----+-------+-----+
| 2. รา                      | 4     | 3   | 96   | 7   | 1,5   | 20  |
| ยการระหว่างธนาคารและตลาดเงิน | 58.85 | .68 | 7.26 | .21 | 31.05 | .11 |
+----------------------------+-------+-----+------+-----+-------+-----+
|  2.1 เงินฝาก                | 1     | 1   | 58   | 4   | 1,2   | 16  |
|                            | 46.19 | .17 | 2.06 | .33 | 75.55 | .76 |
+----------------------------+-------+-----+------+-----+-------+-----+
|  2.2 เงินให้สินเชื่อ            | 1     | 0   | 11   | 0   | 94.35 | 1   |
|                            | 08.85 | .87 | 1.87 | .83 |       | .24 |
+----------------------------+-------+-----+------+-----+-------+-----+
|                            | 2     | 1   | 27   | 2   | 1     | 2   |
| 2.3 หลักทรัพย์ซื้อโดยมีสัญญาขายคืน | 03.81 | .63 | 3.33 | .04 | 61.15 | .12 |
+----------------------------+-------+-----+------+-----+-------+-----+
| 3. หลักทรัพย์                 | 1,4   | 11  | 98   | 7   | 9     | 12  |
|                            | 30.94 | .47 | 4.27 | .33 | 54.58 | .54 |
+----------------------------+-------+-----+------+-----+-------+-----+
|  รวมรายได้ดอกเบี้ยและเงินปันผล  | 9,8   | 78  | 1    | 91  | 6,9   | 91  |
|                            | 47.40 | .94 | 2,28 | .46 | 76.68 | .64 |
|                            |       |     | 0.60 |     |       |     |
+----------------------------+-------+-----+------+-----+-------+-----+
| รายได้ที่มิใช่ดอกเบี้ย            |       |     |      |     |       |     |
+----------------------------+-------+-----+------+-----+-------+-----+
| 1. รายได้ค่าธรรมเนียมและบริการ | 4     | 3   | 30   | 2   | 2     | 3   |
|                            | 06.12 | .26 | 1.44 | .24 | 88.23 | .79 |
+----------------------------+-------+-----+------+-----+-------+-----+
|  1.1                       | 67.82 | 0   | 6    | 0   | 63.93 | 0   |
| การรับอาวัล รับรอง และค้ำประกัน |       | .54 | 5.12 | .48 |       | .84 |
+----------------------------+-------+-----+------+-----+-------+-----+
|  1.2 อื่น ๆ                  | 3     | 2   | 23   | 1   | 2     | 2   |
|                            | 38.30 | .71 | 6.32 | .76 | 24.30 | .95 |
+----------------------------+-------+-----+------+-----+-------+-----+
| 2.                         | 35.37 | 0   | 1    | 0   | 47.88 | 0   |
|  กำไร (ขาดทุน) จากการปริวรรต |       | .28 | 3.92 | .10 |       | .63 |
+----------------------------+-------+-----+------+-----+-------+-----+
| 3. ส่วนแบ่งผลก               | 3     | 2   | 48   | 3   | (19   | (2. |
| ำไร (ขาดทุน) จากบริษัท ย่อยและ | 02.06 | .42 | 5.61 | .61 | 8.67) | 61) |
|                            |       |     |      |     |       |     |
|  บริษัทร่วม                   |       |     |      |     |       |     |
+----------------------------+-------+-----+------+-----+-------+-----+
| 4. รายได้อื่น                 | 1,8   | 15  | 34   | 2   | 4     | 6   |
|                            | 83.10 | .10 | 5.92 | .58 | 98.79 | .55 |
+----------------------------+-------+-----+------+-----+-------+-----+
| 4.1 จา                     | 1     | 1   | 0    | 0   | 0     | 0   |
| กการโอนส่วนเกินทุนจากการตีราคา | 72.71 | .38 |      |     |       |     |
|                            |       |     |      |     |       |     |
|  ทรัพย์สินที่จำหน่าย             |       |     |      |     |       |     |
+----------------------------+-------+-----+------+-----+-------+-----+
|  4.2 จ                     | 6     | 5   | 0    | 0   | 0     | 0   |
| ากการโอนกลับหนี้สินที่ไม่มีภาระต้อง | 39.77 | .13 |      |     |       |     |
|                            |       |     |      |     |       |     |
|  ชำระ                      |       |     |      |     |       |     |
+----------------------------+-------+-----+------+-----+-------+-----+
| 4.3 อื่น ๆ                   | 1,0   | 8   | 34   | 2   | 4     | 6   |
|                            | 70.62 | .58 | 5.92 | .58 | 98.79 | .55 |
+----------------------------+-------+-----+------+-----+-------+-----+
|  รวมรายได้ที่มิใช่ดอกเบี้ย        | 2,6   | 21  | 1,14 | 8   | 6     | 8   |
|                            | 26.65 | .06 | 6.89 | .54 | 36.23 | .36 |
+----------------------------+-------+-----+------+-----+-------+-----+
| รายได้รวมทั้งสิ้น               | 12,4  | 100 | 1    | 100 | 7,6   | 100 |
|                            | 74.05 | .00 | 3,42 | .00 | 12.91 | .00 |
|                            |       |     | 7.49 |     |       |     |
+----------------------------+-------+-----+------+-----+-------+-----+

* 1.3 ตั๋วเงิน รวมรายได้จากการชดเชยสินทรัพย์ด้อยคุณภาพ

รายได้ทั้งสิ้นของธนาคารในปี 2545 มีจำนวน 12,474 ล้านบาท ลดลงจากงวดเดียวกันของปี 2544 ที่มีจำนวน 13,427 ล้านบาท หรือลดลงร้อยละ (7.10) โดยสัดส่วนโครงสร้างรายได้ของธนาคาร ณ สิ้นปี 2545 เปลี่ยนแปลงจากงวดเดียวกันในปี 2544 มีสัดส่วนของรายได้ที่มิใช่ดอกเบี้ยเพิ่มขึ้นจากร้อยละ 8.54 ของปี 2544 เป็นร้อยละ 21.06 ในปี 2545 และสัดส่วนรายได้ดอกเบี้ยและเงินปันผลลดลงจากร้อยละ 91.46 ของปี 2544 เป็นร้อยละ 78.94 ในปี 2545

เป้าหมายการดำเนินธุรกิจ

วิสัยทัศน์ของธนาคาร คือ
มุ่งมั่นเป็นหนึ่งในกลุ่มสถาบันการเงินชั้นนำของประเทศที่โดดเด่นด้วยการบริหารจัดการที่ทันสมัย
บุคลากรที่มีประสิทธิภาพและความเป็นเลิศในการบริการ
พร้อมที่จะแข่งขันในการบริการการเงินและการธนาคารในยุคโลกาภิวัฒน์ ทั้งนี้
ธนาคารเน้นการให้บริการแก่ลูกค้าในด้านต่างๆ ดังนี้

-   ธุรกิจธนาคารพาณิชย์และผลิตภัณฑ์ของตลาดทุน (Commercial Banking and Capital
    Market Products)

-   ธุรกิจหลักทรัพย์ (Securities Business)

-   การประกันภัย (Non-life Insurance)

-   ที่ปรึกษาทางธุรกิจ (Consulting Service)

-   การจัดการกองทุนสำรองเลี้ยงชีพ (Provident Fund Management)

ธนาคารเน้นลูกค้าที่เป็นบริษัทและสถาบันขนาด 5 ล้านบาทขึ้นไป โดยมีพื้นที่เป้าหมาย คือ กรุงเทพฯ
และปริมณฑล รวมถึงหัวเมืองใหญ่ ๆ ในต่างจังหวัด

เพื่อตอบสนองนโยบายของรัฐในการให้การสนับสนุนสินเชื่อแก่ผู้ประกอบการที่ได้รับ
ผลกระทบจากวิกฤติเศรษฐกิจ โดยเน้นในภาคอุตสาหกรรม การส่งออก และการบริการที่มีศักยภาพดี
ตลอดจนอุตสาหกรรมบางประเภทที่ยังคงมีแนวโน้มดี เช่น
สินค้าประเภทอุปโภคบริโภคซึ่งจำเป็นต่อการดำรงชีพและตลาดต่างประเทศยังมีความต้องการอยู่มาก
ธนาคารมุ่งขยายฐานสินเชื่อโดยคำนึงถึงอัตราดอกเบี้ยและผลตอบแทนที่สามารถแข่งขันได้ในตลาดเงินและตลาดทุน
การกระจายกลุ่มธุรกิจเป้าหมายในการขยายสินเชื่อที่หลากหลายและสอดคล้องกับการเติบโตของเศรษฐกิจโดยรวมของประเทศ
พร้อมทั้งสนับสนุนธุรกิจ SMEs
เพื่อลดความเสี่ยงในการดำเนินธุรกิจและมุ่งบริหารสินเชื่ออย่างมีประสิทธิภาพพร้อมกับการบริหารสินเชื่อใหม่ควบคู่กับการบริหารหนี้ด้อยคุณภาพด้วย

ธนาคารมุ่งเน้นการให้บริการ Trade Finance เพื่อสามารถให้บริการแก่ลูกค้าได้อย่างครบวงจร
นอกจากนี้ ยังมีเป้าหมายในการปล่อยกู้ร่วมกับสถาบันการเงินอื่นๆ (Syndicated Loan)
ในโครงการเงินกู้ขนาดใหญ่ และสนับสนุนธุรกิจอื่นๆ ของธนาคาร อาทิเช่น
ธุรกิจที่ปรึกษาทางการเงิน และการบริหารกองทุนสำรองเลี้ยงชีพ เป็นต้น
อีกทั้งยังมุ่งให้การสนับสนุนธุรกิจของบริษัทในเครือ เช่น ธุรกิจประกันภัย และธุรกิจหลักทรัพย์
อีกด้วย

ธนาคารมุ่งพัฒนาความเป็นองค์กรที่ “กระชับ…แข็งแกร่ง…เฉียบคม” (“Lean, Fit and
Brainy”) โดยเน้น

1.  ปริมาณพนักงานที่เหมาะสม

2.  Pool ของพนักงานที่มีคุณภาพและประสิทธิภาพ

3.  ความสามารถในการวิเคราะห์/วิจัย
    การให้บริการที่ปรึกษา/ทักษะในการบริการทางการเงินที่โดดเด่น

    ทั้งนี้ เพื่อให้สามารถเจาะตลาดลูกค้าใหม่ๆ
    และสามารถช่วยให้พัฒนาคุณภาพของลูกค้าในขนาดเล็ก/กลางได้อย่างเป็นรูปธรรม